Source: https://www.tyoelakelakipalvelu.fi/telp-publishing/vepa/document.faces?document_id=300363
Timestamp: 2020-04-10 00:41:00+00:00

Document:
Vähäinen määrä takaisinperinnässä | Työeläkelakipalvelu
Etuuden takaisinperinnästä luopuminen
Vähäinen määrä takaisinperinnässä
TyEL 126 § 2 mom. Aiheettomasti maksetun eläkkeen takaisinperintä
YEL 107 § 2 mom. Aiheettomasti maksetun eläkkeen takaisinperintä
MYEL 101 § 2 mom. Aiheettomasti maksetun eläkkeen takaisinperintä
MEL 123 § 2 mom. Aiheettomasti maksetun eläkkeen takaisinperintä
VaEL 130 § 2 mom. Aiheettomasti maksetun eläkkeen takaisinperintä
KuEL 120 § 2 mom. Liikaa maksetun eläkkeen takaisinperintä
Eläkelaitos voi luopua aiheettomasti maksetun eläkkeen takaisinperinnästä, jos perittävä määrä on vähäinen.
Usein takaisinperittävä määrä on vähäinen silloin, kun eläkelaitoksen perimistoiminnasta aiheutuvat kustannukset ovat suuremmat kuin takaisinperittävä määrä. Perimistoiminnasta aiheutuvien kustannusten määrä vaihtelee sen mukaan, mitä takaisinperintäkeinoa eläkelaitokset voivat käyttää.
Soveltamiskäytännössä vähäisenä määränä voidaan pitää 200 euroa (brutto). Vähäisen määrän raja on vakio. Vähäisen määrän rajaa ei tarkisteta indeksillä.
Vähäisen määrän 200 euron rajaa noudatetaan myös silloin, kun aiheettomasti maksettu eläke peritään takaisin muulta taholta, jolle eläke on maksettu aiheettomasti eläkkeen maksamista koskevien säännösten perusteella.
Työnantajalta voidaan esimerkiksi periä työnantajalle maksettu kuntoutusraha takaisin, jos työnantaja on maksanut samalta ajalta palkkaa ja myöhemmin huomataan, että kuntoutusraha on maksettu aiheettomasti.
Takaisinperinnästä luovutaan ilman harkintaa, jos takaisinperittävä määrä on vähäinen
Eläkelaitos luopuu aina aiheettomasti maksetun eläkkeen takaisinperinnästä ilman erillistä harkintaa, jos takaisinperittävä määrä on korkeintaan 200 euroa.
Takaisinperinnästä luovuttaessa ei tehdä lainkaan
kohtuullisuusharkintaa
vilpillisen mielen harkintaa tai
vilpittömän mielen harkintaa.
Ratkaisu tehdään ainoastaan aiheettomasti maksetun eläkkeen määrän perusteella.
Vähäisen määrän 200 euron rajaa sovelletaan kaikkiin eläkelajeihin.
Eläkelaitos ilmoittaa takaisinperinnästä luopumisesta kirjeellä tai oikaisupäätöksellä. Asiasta annetaan valituskelpoinen päätös eläkkeensaajan pyynnöstä.
Työttömyyseläkkeeseen ei sovelleta 200 euron rajaa, jos vanhoja tapauksia tulee vielä esiin.
Vähäisen määrän 200 euron rajaa sovelletaan kaikissa tilanteissa. Merkitystä ei ole sillä, johtuuko takaisinperintä esimerkiksi
eläkelaitoksen virheestä
ensisijaisen etuuden vähentämisestä tai
ansiovalvonnassa ilmenneestä tiedosta.

References: § 2
 § 2
 § 2
 § 2
 § 2
 § 2